Samisk+språk+og+kultur

=Samisk språk og kultur=

Opprinnelsesmyter
Fordi samene ikke hadde noe særlig av det vi kaller skriftspråk fra gammelt av, er kildene til deres historie og kultur godt gjemt. Det er rett og slett lite av kilder om deres fortid. Gjennom tidene har samenes historie blitt offer for fordomsfulle og fantasirike forklaringer av det folk tror skjedde. På 1800-tallet mente man at man kunne skille mellom samefolket i nord og den germanske kulturen. Bare ved å se på forskjellene mellom samenes skiferkultur og den germanske flintkulturen lenger sør, kunne man tenke seg til et klarere svar. Det var nemlig en stor forskjell på disse steinene, noe som gjorde at man kunne avgjøre hvordan de levde. Flintesteinen var hard og vanskelig å håndtere, noe som førte til en viss innsats, dyktighet og planlegging for å håndtere. Skiferen derimot, var «bløt» og bøyelig, og nesten hvem som helst kunne arbeide med denne type stein. Ved å se på disse to faktorene passet det bra med tankene om at samene var late, mindre utholdende og at de hadde dårligere ferdigheter enn det germanske folkeslaget.

På begynnelsen av 1900-tallet begynte man å tvile på om samene faktisk opprinnelig var fra Norden, men at de hadde vandret inn fra Russland eller Sibir, så sent som i middelalderen.

Fra og med 1970-tallet, har det vokst frem ett helt nytt syn på samene og deres kultur og opprinnelse. Nå fokuseres det mer på at de har utviklet sin identitet, og tatt initiativ til å møte andre kulturer. Det har vært særlig viktig å få kontakt med den fastboende bondebefolkningen. Dette har skapt en følelse av fellesskap

Kultur
Vi kjenner ikke så mye til den samiske kulturen, men det er all grunn til å tro at flere av tradisjonene og særtrekkene samene i dag praktiserer, stammer fra lenger tilbake i tid. Man har grunn til å tro at samene levde i grupper på flere små familier, hvor de samarbeidet om hvordan de på best mulig måte skulle utnytte fangstområdene. Den samiske religionen har eldgamle røtter. Religionen kalles «sjamanistisk», fordi den dyrket «sjamanen», også kalt noaiden, på samisk. Sjamanen formidlet mellom gudeverdenen, de dødes verden, og den verden vi lever i; «mellomverdenen». Den dag i dag er det bevart trommer og andre gjenstander som sjamanen brukte i sine ritualer. Instrumentene ble brukt for at man skulle komme inn i en slags transe slik at man kunne fri sjelen fra kroppen, og reise til andre sfærer. Vi kan tydelig se at den samiske religionen deler trekk ved andre nordeuropeiske religioner. For eksempel den norrøne religionen, der guden Odin hadde tydelige sjamanistiske trekk, likt med samene.

Det vi derimot vet helt sikkert, er at samene har alltid livnært seg på reindrift og fiske. I alle år har de levd som nomader, og flyttet seg etter der beitet er best for dyrene. Selve reindriften er en liten kultur i seg selv. Her finner vi spesielle draktskikker, ritualer og språk. Reindriften sees på som selve bærebjelken i den samiske kulturen.

Samiske dialekter
Samene har hovedsakelig ni større dialekter. Man deler disse igjen opp i Syd-, Sentral- og Østsamisk, hvor talemålene er så forskjellige at de nesten burde vært ulike språk.


 * Sydamisk: Sydsamisk, Umesamisk
 * Sentralsamisk: Pitesamisk, Lulesamisk, Nordsamisk
 * Østsamisk: Enaresamisk, Skoltesamisk, Akkala/Kildin, Tersamisk

Kilder
http://troms.kulturnett.no/bibliotek/samisk/samisk_spraak.htm